**SLOVAKIA RING čaká motoristický sviatok!**

**Orechová Potôň, 15. august 2025** **– Najvýznamnejšie okruhové automobilové podujatie u nás prichádza už po 16. krát na okruh SLOVAKIA RING! OMV MaxxMotion Veľká cena Slovenskej republiky - preteky cestných automobilov sa uskutoční 23. - 24. augusta 2025 a ponúkne mimoriadne bohatý športový program s atraktívnym sprievodným pre celú rodinu.**

Na 5 922-metrovej trati sa predstaví široká paleta pretekárskych kategórií a áut - od **špičkových GT3 strojov** ako Ferrari 458 GT3, Porsche 911 GT3, Audi R8 GT3, BMW M4 GT3 až po **exotické prototypy divízie D5**. Súboje v **divízii D4** patria k najnapínavejším vďaka vyrovnanému štartovému poľu a silnému zvukovému zážitku.

**Na čo sa môžu diváci tešiť?**

**TCR Eastern Europe** - predposledné podujatie obľúbeného seriálu cestovných vozidiel sľubuje vybičované súboje.

**D4 Sprint -** až 26 špičkových vozidiel, pre ktoré sa oplatí prísť. Nebudú chýbať najvýznamnejšie mená Slovenska, Česka, Poľska a ďalších krajín: **Maťo Homola** na KTM X-BOW, **Štefan Rosina** na Lamborghini Huracán GT3 EVO, na rovnakom "Lambe" odštartuje (rovnako za ARC Bratislava) aj **Filip Sládečka.** **Miro Konôpka** (ARC Bratislava) osedlá prototyp Ligier LMP3, skúsený **Zdeno Mikuláško** (tiež ARC Bratislava) odštartuje s Lamborghini Huracán GT3 EVO, česká legenda a majster cestovných vozidiel **Petr Fulín** na Audi R8 GT3 LMS, poľská legenda **Stanislaw Jedlinski** na Ferrari 296 GT3.

**D4/GT Endurance** - vytrvalostné preteky, ktoré preveria výdrž tímov aj techniky. Na štart sa postaví až 22 vozidiel, prevažne identických z GT Sprint. Uvidíme tu aj nášho **Riša Gondu** na **BMW M4 GT3.**

**FIA Swift Cup Europe & Twingo Cup** - ostré a zábavné preteky identických vozidiel s kontaktmi v každej zákrute.

**Formula 4 (F4)** - mladé talenty v akcii, vrátane protežanta legendárneho pilota F1 **Jeana Alesiho.**

**Program pre celú rodinu**

Podujatie prinesie bohatý sprievodný program pre všetky vekové kategórie. **V sobotu sa diváci môžu tešiť napríklad na prelet lietadla L-39 Albatros!**

**Preteky detí na šliapacích autíčkach** vďaka unikátnym originálom zo Slovak Pedal Cars budú v sobotu o 13:15 a v nedeľu o 12:10.

**Vozenie detí na rally aute** aj so spolujazdeckými pedálmi - jeden z najautentickejších pretekárskych zážitkov!

**Motokáry pre verejnosť - naše Slovenské motokárové centrum patrí k európskej špičke a bude otvorené pre návštevníkov počas celého víkendu.**

**Zvierací Malkia Park - celoročne jeden z najnavštevovanejších areálov v susedstve okruhu.**

**Vojenské múzeum - klasiky československej socialistickej armády, prepojené s terénnym polygónom.**

**Autogramiády s pretekármi - v sobotu o 12:30 a v nedeľu o 11:30.**

**Výstava luxusných a športových áut vrátane Porsche, OMV Kids zóna, detské atrakcie a zraz veteránov v nedeľu čakajú len na Vás.**

**Časový harmonogram podujatia (najdôležitejšie momenty)**

**Piatok 22. 8. – tréningy a kvalifikácie:**

08:30 – Začiatok voľných tréningov (F4, Touring Cars, GT, Swift Cup...)

13:20 – Kvalifikácia Touring Cars

14:35 – Kvalifikácia D2

16:45 - Kvalifikácia F4

17:15 - Kvalifikácia D4 Endurance + D5

**Sobota 23. 8. – prvé preteky:**

08:30 – Kvalifikácia GT/TC/D4/D5 Sprint

09:05 – RACE 1 – Touring Cars

10:05 – RACE 1 – D2

11:05 – RACE 1 – F4

12:05 – RACE 1 – Swift Cup

12:30 – Autogramiáda, 13:15 – preteky šliap. autíčok

13:20 – RACE 1 – TCR Eastern Europe

14:15 – GRID WALK

14:25 – RACE 1 – GT/TC/D4/D5 Sprint

15:15 – RACE 2 – Swift Cup

16:20 – RACE 1 – Twingo Cup

17:20 – GT/TC/D4/D5 **Endurance Race (60 min + 1 kolo)**

**Nedeľa 24. 8. – finálový deň:**

08:30 – Kvalifikácia 2 – GT/TC/D4/D5

09:05 – RACE 2 – Touring Cars

10:05 – RACE 2 – F4

11:05 – RACE 2 – D2

11:30 – Autogramiáda, 12:10 – preteky šliap. autíčok

12:15 – RACE 2 –TCR Eastern Europe

13:10 – GRID WALK

13:20 – RACE 2 – GT/TC/D4/D5

14:10 – RACE 3 – F4

15:10 – RACE 3 – Swift Cup

16:15 – RACE 2 – Twingo Cup

Poznámka: Zmena programu vyhradená. Kompletný harmonogram nájdete [**TU**](https://slovakiaring.sk/assets/uploads/files/Casovy-harmonogram-VCSR-2025_2025-08-12-130932_xqac.pdf).

**Zažite motoršport, aký sa u nás len tak nevidí! OMV MaxxMotion Veľká cena Slovenskej republiky 2025 už čoskoro na SLOVAKIA RINGU.**

📅 **23. – 24. august 2025**
📍 **SLOVAKIA RING, Orechová Potôň**
🎟️ Vstupenky a info [https://slovakiaring.sk/](https://slovakiaring.sk/sk/cena-slovenska-moto-2025).

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5 922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie nielen pre prestížne svetové šampionáty pod hlavičkou FIA. Od roku 2010 prináša podujatia pre profesionálnych jazdcov, amatérov aj širokú verejnosť.*

*SLOVAKIA RING v Orechovej Potôni predstavuje jedinečný areál. Na jednom mieste ponúka možnosť jazdiť na motoristickom okruhu, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj****Malkia Park*** *- útočisko pre exotické zvieratá. K atrakciám patrí tiež****Vojenské múzeum****. Pre všetkých, ktorí si chcú preveriť a zdokonaliť svoje jazdecké zručnosti či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKRUHU JE OMV SLOVENSKO.**

**Kontakt pre médiá:**

|  |  |
| --- | --- |
| Ing. Peter PeczeMarketing Director, SLOVAKIA RINGmobil: +421 911 423 134e-mail: pecze@slovakiaring.sk |  |